wannaphong/clean_thaiwikipedia huggingface dataset:
# พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน
พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน เป็นพงศาวดารสยาม เนื้อหาเริ่มตั้งแต่พระเจ้าเชียงรายและชาวเมืองอพยพมาสร้างกรุงศรีอยุธยา จนถึงนายบุญเรืองเผาตัวในปี พ.ศ.  2333 (ตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช) รวมเป็นสมุดไทย 42 เล่มพระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า 502

 ประวัติ 
ต้นฉบับของพระราชพงศาวดารฉบับนี้สูญหาย ฉบับตัวเขียนที่หลงเหลือในปัจจุบันนี้เป็นฉบับที่พระอาลักษณ์ในกรมพระราชวังบวรสถานมงคลโดยมีหลวงลิขิตปรีชา (คุ้ม โรจนกุล) เจ้ากรมพระอาลักษณ์ ขุนสาราบรรจง ปลัดกรมจำลอง และขุนจำนงสุนทร ปลัดกรม แบ่งกันคัดลอกราวรัชกาลที่ 4-5 ได้เป็นสมุดไทย 42 เล่มพระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า (63) ที่บานแพนกระบุว่า ในปี พ.ศ. 2338 พระบาทสมเด็จพระพุทธยอดฟ้าจุฬาโลกเสด็จออกพระที่นั่งดุสิตมหาปราสาท โปรดให้ชำระพระราชพงศาวดาร แล้วสมเด็จพระพนรัตน์ วัดพระเชตุพน กับสมเด็จพระมหาสมณเจ้า กรมพระปรมานุชิตชิโนรส ได้ร่วมกันชำระตรวจสอบและเรียบเรียงเรื่องต่อมาพระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า (1) สันนิษฐานว่าใช้พระราชพงศาวดาร ฉบับพันจันทนุมาศ (เจิม) เป็นหลักในการชำระการชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก, หน้า 35 

ต่อมาพระราชพงศาวดารฉบับนี้ได้ใช้เป็นต้นฉบับพระราชพงศาวดารอีก 2 ฉบับ คือ พระบาทสมเด็จพระจอมเกล้าเจ้าอยู่หัวและพระเจ้าบรมวงศ์เธอ กรมหลวงวงศาธิราชสนิท ทรงใช้ในการตรวจชำระจนได้เป็นพระราชพงศาวดาร ฉบับพระราชหัตถเลขาพระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า (44) และเจ้าพระยาทิพากรวงศ์มหาโกษาธิบดี (ขำ บุนนาค) ก็ใช้ในการเรียบเรียงพระราชพงศาวดารกรุงรัตนโกสินทร์ รัชกาลที่ 1พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า (45)

บัญชีเอกสารของหอสมุดแห่งชาติระบุว่าพระราชพงศาวดารฉบับนี้เป็นพระราชพงศาวดาร ฉบับพระราชหัตถเลขา เนื่องจากทั้งสองฉบับเนื้อความคล้ายกันมาก ต่างกันที่ฉบับพระราชหัตถเลขาฉบับจริงมีลายพระหัตถ์พระบาทสมเด็จพระจอมเกล้าเจ้าอยู่หัวที่ทรงแก้ไขคำและสำนวนเท่านั้นการชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก, หน้า 48 นอกจากนี้ยังมักเข้าใจผิดว่าพระราชพงศาวดารฉบับนี้คือฉบับเดียวกับพระราชพงศาวดาร ฉบับหมอบรัดเล แต่เมื่อเปรียบเทียบทั้งสองฉบับแล้วพบว่าเนื้อหาตั้งแต่รัชสมัยสมเด็จพระเจ้าอยู่หัวบรมโกศถึงต้นรัชสมัยสมเด็จพระเจ้ากรุงธนบุรีต่างกันมาก จึงไม่ใช่สำนวนเดียวกันการชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก, หน้า 36 แต่มีการนำฉบับหมอบรัดเลมาตีพิมพ์เผยแพร่โดยระบุว่าเป็นฉบับสมเด็จกรมพระปรมานุชิตชิโนรสบ้าง เป็นฉบับสมเด็จพระพนรัตน์ วัดพระเชตุพนบ้าง โดยที่ต้นฉบับจริงยังไม่ถูกตีพิมพ์เผยแพร่การชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก, หน้า 37 จนกระทั่งมูลนิธิ "ทุนพระพุทธยอดฟ้า" ในพระบรมราชูปถัมภ์ ได้จัดพิมพ์ในการพระราชทานเพลิงศพพระธรรมปัญญาบดี (ถาวร ติสฺสานุกโร) ในเดือนพฤษภาคม พ.ศ. 2558พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า (50)
# วิซายัส
หมู่เกาะวิซายัส‎ (;"Visayan Islands" Merriam-Webster Dictionary. http://www.merriam-webster.com/concise/visayan%20islands  วิซายัส: Kabisay-an) เป็นหนึ่งในสามหมู่เกาะหลักของประเทศฟิลิปปินส์ ร่วมกับลูซอนและมินดาเนา ประกอบด้วยเกาะหลายแห่ง ซึ่งล้อมรอบด้วยทะเลวิซายัส แต่หมู่เกาะเหล่านั้นก็ถูกจัดให้อยู่ในพื้นที่ริมตะวันออกเฉียงเหนือของทะเลซูลูC.Michael Hogan. 2011. Sulu Sea. Encyclopedia of Earth. Eds. P.Saundry & C.J.Cleveland. Washington DC ประชากรหลัก ๆ คือชาววิซายัส

เกาะหลักที่สำคัญ เช่น โบโฮล, เซบู, เลย์เต, เนโกรส, ปาไนย์ และซามาร์ ภูมิภาคนี้อาจรวมพื้นที่จังหวัดมัสบาเต, จังหวัดรอมบลอน และจังหวัดปาลาวันเข้าไปด้วย เนื่องจากประชากรส่วนใหญ่เป็นชาววิซายัส และใกล้ชิดกับภาษาวิซายัสมากกว่าภาษาหลักของเกาะลูซอน

ในหมู่เกาะวิซายัสมีเขตการปกครองหลัก 3 เขต ได้แก่ คันลูรังคาบีซายาอัน (ประชากร 7.1 ล้านคน), กิตนางคาบีซายาอัน (6.8 ล้านคน) และซีลางังคาบีซายาอัน (4.1 ล้านคน)

 ชื่อ 
วิซายัส ได้รับชื่อนี้มาจากอาณาจักรศรีวิชัย  ในคริสต์ศตวรรษที่ 17Jovito S. Abellana, "Bisaya Patronymesis Sri Visjaya" (Ms., Cebuano Studies Center, ca. 1960) ในภาษาสันสกฤต คำว่า ศรี (श्री) หมายถึง "โชคลาภ," "ความรุ่งเรือง," หรือ "ความสุข" ส่วนคำว่า วิชัย (วิชย) (विजय) หมายถึง "ชัยชนะ" หรือ "ความยอดเยี่ยม" นอกจากนี้ หมู่เกาะวิซายัสและซูลู ยังเคยเป็นดินแดนของอาณาจักรแห่งนี้อีกด้วยRasul, Jainal D. (2003). Agonies and Dreams: The Filipino Muslims and Other Minorities. Quezon City: CARE Minorities. pp. 77.

 การแบ่งเขตการปกครอง 
thumb|แผนที่แสดงเขตของหมู่เกาะวิซายัส

เกาะหลัก เรียงจากตะวันตกไปตะวันออก ได้แก่ ปาไนย์, เนโกรส, เซบู, โบโฮล, เลย์เต และซามาร์

thumb|แผนที่แสดงเขตของหมู่เกาะวิซายัส สมัยที่ยังมีเขตเกาะเนโกรส

วิซายัส แบ่งเป็น 3 เขตหลัก ได้แก่ คันลูรังคาบีซายาอัน, กิตนางคาบีซายาอัน และซีลางังคาบีซายาอัน ในแต่ละเขต จะมีผู้อำนวยการเขต ซึ่งได้รับการเลือกตั้งมาจากผู้ว่าราชการในแต่ละจังหวัดของเขตนั้น ๆ

วิซายัส มีทั้งหมด 16 จังหวัด แต่ละจังหวัดปกครองโดยผู้ว่าราชการจังหวัด ซึ่งมาจากการเลือกตั้ง และดำรงตำแหน่งได้มากที่สุด 3 สมัย สมัยละ 3 ปี

 คันลูรังคาบีซายาอัน (เขตที่ 6) 
เขตคันลูรังคาบีซายาอันครอบคลุมพื้นที่เกาะปาไนย์ กีมารัส และครึ่งตะวันตกของเกาะเนโกรส ศูนย์กลางของเขตนี้คือ อีโลอีโล จังหวัดในเขตนี้ ประกอบด้วย
 จังหวัดอักลัน
 จังหวัดอันตีเค‎
 จังหวัดคาปิซ
 จังหวัดกีมารัส
 จังหวัดอีโลอีโล‎
 จังหวัดคันลูรังเนโกรส‎

 กิตนางคาบีซายาอัน (เขตที่ 7)
เขตกิตนางคาบีซายาอันครอบคลุมพื้นที่เกาะเซบู ซีคีฮอร์ และโบโฮล และครึ่งตะวันออกของเกาะเนโกรส ศูนย์กลางคือ เซบู จังหวัดในเขตนี้ ได้แก่
 จังหวัดโบโฮล
 จังหวัดเซบู
 จังหวัดซีลางังเนโกรส
 จังหวัดซีคีฮอร์

 ซีลางังคาบีซายาอัน (เขตที่ 8) 
เขตซีลางังคาบีซายาอันครอบคลุมพื้นที่เกาะเลย์เต, ซามาร์ และบีลีรัน ศูนย์กลางประจำเขตนี้คือ ตักโลบัน จังหวัดในเขตนี้ ได้แก่
 จังหวัดบีลีรัน‎
 จังหวัดเลเต
 จังหวัดตีโมกเลเต
 จังหวัดซีลางังซามาร์
 จังหวัดฮีลากังซามาร์‎
 จังหวัดซามาร์

 เมืองหลักที่สำคัญ
# โซกูด (อีพี)
โซกูด  เป็นมินิอัลบั้มลำดับที่ 7 ของวงที-อารา โดยค่ายเอ็มบีเคเอนเตอร์เทนเมนต์ ซึ่งวางจำหน่ายเมื่อวันที่ 4 สิงหาคม ค.ศ. 2015 อัลบั้มนี้อยู่อันดับที่ 4 ของแกออนชาร์ต และอัลบั้มสามารถทำยอดจำหน่ายได้ 21,617 ชุด (ณ ธันวาคม ค.ศ. 2015)

 รายชื่อเพลง 
ดิจิทัลดาวน์โหลด

 ชาร์ต 
ชาร์ต (ค.ศ. 2015)อันดับสูงสุดเกาหลีใต้ (Gaon Weekly Album Chart)4เกาหลีใต้ (Gaon Monthly Album Chart)8เกาหลีใต้ (Gaon Year-end Album Chart)74

 ประวัติการจำหน่าย 
 ประเทศ  วันที่  รูปแบบ  สังกัดเกาหลีใต้4 สิงหาคม ค.ศ. 2015ซีดี, ดิจิทัลดาวน์โหลดเอ็มบีเคเอนเตอร์เทนเมนต์, อินเตอร์พาร์กมิวสิกทั่วโลกดิจิทัลดาวน์โหลด
# รัฐบาลชาตินิยม
รัฐบาลแห่งชาติแห่งสาธารณรัฐจีน (แปลตรงตัว "รัฐบาลประชาชาติแห่งประชารัฐจีนกลาง") มีอีกชื่อว่า สาธารณรัฐจีนที่สอง แต่ส่วนใหญ่รู้จักกันในชื่อ สาธารณรัฐจีน เป็นรัฐบาลของสาธารณรัฐจีนระหว่างวันที่ 1 กรกฎาคม ค.ศ. 1925 ถึงวันที่ 20 พฤษภาคม ค.ศ. 1948 ซึ่งนำโดยพรรคก๊กมินตั๋ง (KMT, พรรคชาตินิยมจีน) ชื่อนี้มาจากคำแปลของ "พรรคชาตินิยมจีน" ของก๊กมินตั๋ง รัฐบาลอยู่ในตำแหน่งจนกระทั่งรัฐบาลสาธารณรัฐจีนมีการประกาศใช้รัฐธรรมนูญของสาธารณรัฐจีนใหม่ ซึ่งได้สถาปนารัฐบาลตามรัฐธรรมนูญ 

หลังจากการปฏิวัติซินไฮ่ ในวันที่ 10 ตุลาคม ค.ศ. 1911 ซุนยัตเซ็น หัวหน้าคณะปฏิวัติได้รับการเลือกตั้งประธานาธิบดีชั่วคราวและก่อตั้งรัฐบาลเฉพาะกาลแห่งสาธารณรัฐจีน เพื่อรักษาความสามัคคีของชาติ ซุนได้ยกตำแหน่งประธานาธิบดีแก่ยฺเหวียน ชื่อไข่ที่จัดตั้งรัฐบาลเป่ย์หยาง หลังจากความพยายามที่ล้มเหลวในการแต่งตั้งตัวเองเป็นจักรพรรดิของจีนและยฺเหวียนเสียชีวิตใน ค.ศ. 1916 ส่งผลให้ในประเทศจีนถูกแบ่งออกเป็นหลายส่วนโดยขุนศึกและรัฐบาลคู่แข่ง รัฐบาลต่าง ๆ ได้รวมกันใน ค.ศ. 1928 โดยรัฐบาลหนานจิงซึ่งนำโดยจอมทัพเจียง ไคเชกซึ่งได้รวบรวมการปกครองประเทศเป็นรัฐบาลเดียวของที่อยู่ภายใต้การปกครองของพรรคก๊กมินตั๋งและภายหลังได้รับการยอมรับระหว่างประเทศว่าเป็นตัวแทนที่ถูกต้องของประเทศจีน
# รางวัลโทรทัศน์ทองคำ สาขาละครดีเด่น
รางวัลโทรทัศน์ทองคำ สาขาละครดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะละครเรื่องใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน

ผู้ได้รับรางวัลและผู้เข้าชิง

ทศวรรษ 2520
 ปี ละคร ออกอากาศ 2529 (ครั้งที่ 1)  เทวดาตกสวรรค์ช่อง 9

ทศวรรษ 2530
 ปี ละคร ออกอากาศ 2530 (ครั้งที่ 2)   2531 (ครั้งที่ 3)   2532 (ครั้งที่ 4)   2533 (ครั้งที่ 5)   2534 (ครั้งที่ 6)  สี่แผ่นดินช่อง 3 2535 (ครั้งที่ 7)   2536 (ครั้งที่ 8)   2537 (ครั้งที่ 9)  โสมส่องแสงช่อง 3 2538 (ครั้งที่ 10)  อยากหยุดตะวันไว้ที่ปลายฟ้าช่อง 5 ร่มฉัตร ช่อง 3 สายโลหิต ช่อง 7 2539 (ครั้งที่ 11)  

ทศวรรษ 2540
 ปี ละคร ออกอากาศ 2540 (ครั้งที่ 12)  ดวงไฟในพายุช่อง 5 2541 (ครั้งที่ 13)   2542 (ครั้งที่ 14)  มือปืนช่อง 3 2543 (ครั้งที่ 15)  หงส์เหนือมังกรช่อง 5 2544 (ครั้งที่ 16)  สะใภ้ไร้ศักดินาช่อง 3 2545 (ครั้งที่ 17)  นิราศสองภพช่อง 3 บ่วงบรรจถรณ์ ช่อง 7 2546 (ครั้งที่ 18)  ดงดอกเหมย| style="background:#FAEB86" |ช่อง 3|-
| 12 ราศี
| ช่อง 3
|-
! scope="row" rowspan=2 style="text-align:center" | 2547 (ครั้งที่ 19) 
| style="background:#FAEB86" | เรือนไม้สีเบจ| style="background:#FAEB86" |ช่อง 3|-
| แม่อายสะอื้น
| ช่อง 7
|-
! scope="row" rowspan=1 style="text-align:center" | 2548 (ครั้งที่ 20) 
| style="background:#FAEB86" | กุหลาบสีดำ| style="background:#FAEB86" |ช่อง 3|-
! scope="row" rowspan=1 style="text-align:center" | 2549 (ครั้งที่ 21) 
| style="background:#FAEB86" | สุดรักสุดดวงใจ| style="background:#FAEB86" |ช่อง 3'''

ทศวรรษ 2550
 ปี ละคร ออกอากาศ 2550 (ครั้งที่ 22)  เมื่อดอกรักบานช่อง 3 กาษานาคา ช่อง 7 รังนกบนปลายไม้ ช่อง 3 เพลงรักริมฝั่งโขง ช่อง 7 แหวนดอกไม้ ช่อง 3 2551 (ครั้งที่ 23)  โบตั๋นกลีบสุดท้ายช่อง 3 นางทาส ช่อง 7 นิมิตรมาร ช่อง 3 เรไรลูกสาวป่า ช่อง 7 สวรรค์เบี่ยง ช่อง 3 2552 (ครั้งที่ 24)  หยกลายเมฆช่อง 3 ชิงชังช่อง 5 ดงผู้ดี ช่อง 3 ผู้ใหญ่ลีกับนางมา ช่อง 3 สูตรเสน่หา ช่อง 3 2553 (ครั้งที่ 25)  วนิดาช่อง 3 365 วันแห่งรัก ช่อง 3 พระจันทร์ลายพยัคฆ์ ช่อง 7 ไฟอมตะ โมเดิร์นไนน์ทีวี มาลัยสามชายช่อง 5 2554 (ครั้งที่ 26)  รอยไหมช่อง 3 คู่เดือด ช่อง 3 ดอกส้มสีทอง ช่อง 3 ทาสรัก ช่อง 3 เรือนแพช่อง 5 2555 (ครั้งที่ 27)  ขุนศึกช่อง 3 ขุนเดช ช่อง 7 ธรณีนี่นี้ใครครอง ช่อง 3 รากบุญ ช่อง 3 แรงเงา ช่อง 3 2556 (ครั้งที่ 28)  ทองเนื้อเก้าช่อง 3 คุณชายปวรรุจ ช่อง 3 ฟ้ากระจ่างดาว ช่อง 3 ภาพอาถรรพณ์ช่อง 5 สามี ช่อง 3 2557 (ครั้งที่ 29)  ลูกทาสช่อง 3 ในสวนขวัญ ช่อง 3 เนตรนาคราช ช่อง 7 รอยฝันตะวันเดือด ช่อง 3 สามีตีตรา ช่อง 3 2558 (ครั้งที่ 30)  สุดแค้นแสนรักช่อง 3 ข้าบดินทร์ ช่อง 3 บัลลังก์เมฆ ช่องวัน บางระจัน ช่อง 3 เลื่อมสลับลาย ช่อง 7 2559 (ครั้งที่ 31)  นาคีช่อง 3 ขมิ้นกับปูน ช่อง 7 พันท้ายนรสิงห์ช่องเวิร์คพอยท์ พิษสวาท ช่องวัน ลูกผู้ชายเลือดเดือด ช่อง 3 เอสดี

ทศวรรษ 2560
 ปี ละคร ออกอากาศ 2560 (ครั้งที่ 32)  รากนคราช่อง 3 เพลิงบุญ ช่อง 3 The Single Mom คุณแม่เลี้ยงเดี่ยวหัวใจฟรุ้งฟริ้งช่อง 3 เพลิงพระนาง ช่อง 7 ราชินีหมอลำ ช่องวัน 2561 (ครั้งที่ 33)  บุพเพสันนิวาสช่อง 3 ลิขิตรัก The Crown Princess ช่อง 3 หนึ่งด้าวฟ้าเดียวช่อง 3 ริมฝั่งน้ำ ช่อง 3 เลือดข้นคนจาง ช่องวัน
# เภสัชกรรมปฏิบัติ
เภสัชกรรมปฏิบัติ  หมายถึง การนำความรู้ด้านเภสัชกรรมมาใช้กับผู้ป่วยเพื่อให้เกิดประโยชน์สูงสุดจากการใช้ยา โดยรวมทุกกระบวนการเช่น การจ่ายยา การให้คำแนะนำด้านยา การติดตามตรวจวัดระดับยาในเลือด การติดตามอาการไม่พึงประสงค์จากการใช้ยา การค้นหาปัญหาจากการใช้ยา การวิจัยทางคลินิกด้านการใช้ยา การประเมินการใช้ยา การเตรียมยาในโรงพยาบาล การให้ข้อมูลข่าวสารด้านยา ดังนั้นคำว่าเภสัชกรรมปฏิบัติจึงหมายรวมการบริบาลทางเภสัชกรรมและเภสัชกรรมคลินิก รวมทั้งงานด้านอื่น ๆ ของเภสัชกรที่ดูแลด้านยาแก่ผู้ป่วย 

ในประเทศไทยมีการเรียนการสอนหลักสูตรเภสัชศาสตรบัณฑิต (ุ6 ปี) ซึ่งแบ่งเป็น 2 สาขา ได้แก่ สาขาเภสัชกรรมอุตสาหการ และสาขาการบริบาลทางเภสัชกรรม โดยเภสัชกรรมปฏิบัติเป็นรายวิชาที่อยู่ในหลักสูตรด้านการบริบาลทางเภสัชกรรม และในคณะเภสัชศาสตร์บางแห่งได้มีภาควิชาหรือสาขาวิชาด้านเภสัชกรรมปฏิบัติด้วย เช่น

ภาควิชาเภสัชกรรมปฏิบัติ คณะเภสัชศาสตร์ จุฬาลงกรณ์มหาวิทยาลัย 

ภาควิชาเภสัชกรรมปฏิบัติ คณะเภสัชศาสตร์ มหาวิทยาลัยนเรศวร

กลุ่มวิชาเภสัชกรรมปฏิบัติ คณะเภสัชศาสตร์ มหาวิทยาลัยอุบลราชธานี

โดยปัจจุบันงานด้านเภสัชกรรมปฏิบัติส่วนใหญ่ยังอยู่ในโรงพยาบาลและร้านจำหน่ายยา ซึ่งมุ่งเน้นการดูแลผู้ป่วยในทุกด้านของการใช้ยา เพื่อให้เกิดความปลอดภัยและประสิทธิภาพจากการใช้ยาสูงสุดและสามารถทำงานร่วมกับสหสาขาวิชาชีพในการดูแลผู้ป่วย
# กองทัพปลดปล่อยรัสเซีย
กองทัพปลดปล่อยรัสเซีย (, ย่อว่า  หรือ) อีกชื่อหนึ่งว่า กองทัพวลาซอฟ  เป็นกลุ่มกองทัพซึ่งส่วนใหญ่เป็นชาวรัสเซีย ที่ได้สู้รบตามการบัญชาของเยอรมนีในช่วงสงครามโลกครั้งที่สอง กองทัพนี้มีผู้นำคืออันเดรย์ วลาซอฟ (Andrey Vlasov) นายพลกองทัพแดงผู้แปรพักตร์ นอกจากนี้ สมาชิกกองทัพยังมักเรียกขานกันว่า "วลาซอฟซืย" (Власовцы) และใน ค.ศ. 1944 กองทัพนี้กลายเป็นที่รู้จักด้วยชื่อ กองทัพคณะกรรมาธิการเพื่อการปลดปล่อยประชาชนรัสเซีย (Вооружённые силы Комитета освобождения народов России, Vooruzhonnyye sily Komiteta osvobozhdeniya narodov Rossii, อักษรย่อ: ВС КОНР, VS KONR).

กองทัพนี้มีอันเดรย์ วลาซอฟ อดีตนายพลกองทัพแดง เป็นผู้จัดตั้ง เขาพยายามรวบรวมกลุ่มชาวรัสเซียที่ต่อต้านคอมมิวนิสต์และต่อต้านโจเซฟ สตาลิน ผู้นำสหภาพโซเวียต โดยเขามีเป้าหมายจะต่อสู้กับนาซีเยอรมนีเพื่อปลดแอกรัสเซีย ทหารอาสาส่วนใหญ่เป็นเชลยศึกชาวโซเวียต ทั้งยังมีผู้อพยพขาว (ซึ่งบางคนเป็นทหารผ่านศึกจากกองทัพขาวต่อต้านคอมมิวนิสต์ ที่ได้ร่วมรบในสงครามกลางเมืองรัสเซีย) ครั้นวันที่ 14 พฤศจิกายน ค.ศ. 1944 กองทัพปลดปล่อยรัสเซียได้รับการเปลี่ยนนามใหม่อย่างเป็นทางการว่า กองทัพคณะกรรมาธิการเพื่อการปลดปล่อยประชาชนรัสเซีย แล้วจัดตั้งเป็นองค์กรการเมืองไว้ให้กองทัพสวามิภักดิ์ ต่อมาในวันที่ 28 มกราคม ค.ศ. 1945 มีประกาศอย่างเป็นทางการว่า กองพลที่เป็นคนรัสเซียไม่นับเป็นส่วนหนึ่งของกองทัพบกเยอรมันอีกต่อไป แต่จะขึ้นตรงต่อกองทัพคณะกรรมาธิการฯ นี้แทน
# ปรงเขา
ปรงเขา หรือปรงอัสสัม  (ชื่อสามัญ: Assam cycas; ภาษาอัสสัม:nagphal  ; ภาษามณีปุรี: yendang)เป็นพืชชนิดที่สี่ในสกุลปรงที่ได้รับการตั้งชื่อ ตั้งชื่อเมื่อ พ.ศ. 2369 โดย Francis Buchanan-Hamilton จากแคว้นกรามรูป ในอัสสัม ประเทศอินเดียว แพร่กระจายตั้งแต่ตะวันออกเฉียงเหนือของอินเดีย (อัสสัม มณีปุระ เมฆาลัย สิกขิม ดาร์จีลิง) เนปาล ภูฏาน พม่าภาคเหนือ จีนตอนใต้ (ยูนนาน) บังกลาเทศ มาเลเซีย กัมพูชา ภาคเหนือของไทย  ลาว และ เวียดนามHill, K.D. 1998-2012. http://plantnet.rbgsyd.nsw.gov.au/cgi-bin/cycadpg?taxname=Cycas%20pectinataRita Singh & Khuraijam Jibankumar Singh, 2010. Pant, D.D., Singh, R. & Chauhan, D.K. 1994. On Cycas pectinata Hamilton from North-East India. Encephalartos, 38: 17-30Osborne, R.; Hill, K.D.; Nguyen, H.T. & Phan Ke, L. 2007. Cycads of Vietnam. Osborne, Brisbane (Australia) and Eeden, Capre Town (South Africa) Cycas pectinata มักพบในที่สูงราว 300 - 1200 เมตรWhitelock, L.M. 2002. The Cycads. Timber Press, Portland.Jones, D. L. 2002. Cycads of the world. Smithsonian Institution Press, Washington, DCLindstrom, A.J. & Hill, K.D. 2007. The genus Cycas (Cycadaceae) in India. Telopea 11(4):463 – 488 ในจีน พบในที่แห้ง และเขาหินปูน ดินแดงในเขตมรสุม Fu Shu-hsia, Cheng Wan-chün, Fu Li-kuo & Chen Chia-jui. 1978. Cycadaceae. In: Cheng Wan-chün & Fu Li-kuo, eds., Fl. Reipubl. Popularis Sin. 7: 4-17 http://www.efloras.org/florataxon.aspx?flora_id=3&taxon_id=200005229 Cycas pectinata สูงได้ถึง  และมีโคนตัวผู้ขนาดใหญ่ ปรงเขาต้นที่สูงที่สุด เป็นตัวเมียในกามรูปเหนือ อัสสัม ซึ่งถือเป็นต้นปรงที่สูงที่สุดในโลก สูงถึง  Khuraijam Jibankumar Singh & Rita Singh, 2012. http://www.indianforester.co.in/index.php/indianforester/article/view/29048 ในอินเดียตะวันออกเฉียงเหนือ พืชนี้เป็นพืชอนุรักษ์เพราะการทำลายป่าและเก็บโคนตัวผู้ไปทำยาKhuraijam Jibankumar Singh & Rita Singh, 2014. Population assessment and distribution of Cycas pectinata Buchanan-Hamilton in Northeast India, Pleione 8(1): 17 - 25.Khuraijam Jibankumar Singh & Rita Singh. 2012. The ethnobotany of Cycas in the states of Assam and Meghalaya, India. Proceedings of 8th International Conference on Cycad Biology, Panama. Memoirs of The New York Botanical Garden. The New York Botanical Garden: New York. http://www.cycadsofindia.in/p/recent-publications.html  พืชชนิดนี้อยู่ในอนุสัญญาไซเตส ภาคผนวกที่ 2 และบัญชีแดงของ  IUCN
# คณะกรรมาธิการเพื่อการปลดปล่อยประชาชนรัสเซีย
คณะกรรมาธิการเพื่อการปลดปล่อยประชาชนรัสเซีย (, , abbreviated as ,) เป็นคณะกรรมาธิการที่ประกอบไปด้วยทหารและพลเรือนที่ต่อต้านคอมมิวนิสต์จากดินแดนสหภาพโซเวียต (ส่วนใหญ่เป็นชาวรัสเซีย) ได้ก่อตั้งขึ้นด้วยได้รับการอนุมัติและได้รับการสนับสนุนจากนาซีเยอรมนีเมื่อวันที่ 14 พฤศจิกายน ค.ศ. 1944 ในกรุงปรากภายใต้การควบคุมของเยอรมัน (ด้วยความตั้งใจที่ได้เลือกที่แห่งนี้เพราะเป็นเมืองของชาวสลาฟที่ยังไม่ได้อยู่ภายใต้การปกครองของโซเวียต)

เป้าหมายที่คณะกรรมาธิการได้กำหนดเอาไว้ ได้แก่
 "การล้มล้างการปกครองเผด็จการของสตาลิน, การปลดปล่อยประชาชนรัสเซียจากระบบบอลเชวิค, และการฟื้นฟูของสิทธิ์นั้นแก่ประชาชนรัสเซียซึ่งพวกเขาได้ต่อสู้และมีชัยชนะในการปฏิวัติ ปี ค.ศ. 1917"ของประชาชน
 "การยุติของสงคราม และทำสนธิสัญญาสันติภาพอันทรงเกียรติกับเยอรมนี"
 "การสร้างของระบบการเมืองของประชาชนเสรีใหม่โดยปราศจากบอลเชวิคและผู้เอารัดเอาเปรียบ"
# กองบัญชาการใหญ่กองทัพบกเยอรมัน
กองบัญชาการใหญ่กองทัพบก  ของประเทศเยอรมนีในสมัยนาซี กองบัญชาการนี้ก่อตั้งขึ้นในปี 1935 ซึ่งเป็นหนึ่งในแผนการฟื้นแสนยานุภาพของเยอรมนี

ภายหลังความล้มเหลวในยุทธการที่มอสโกในปี 1941 ฮิตเลอร์ปลดจอมพลวัลเทอร์ ฟ็อน เบราคิทช์ จากตำแหน่งผู้บัญชาการใหญ่กองทัพบก และตั้งตัวเองเป็นแทน ถือเป็นการเข้ามาคุมกองทัพบกอย่างเต็มตัวของฮิตเลอร์ หลังจากที่เขาเริ่มเข้ามาแทรกแซงโดยตรงในกองทัพครั้งแรกในปี 1938

 รายนามผู้บัญชาการ 
 ผู้บัญชาการใหญ่กองทัพบก
รายนามผู้บัญชาการใหญ่กองทัพบก  
 พลเอกอาวุโส แวร์เนอร์ ฟ็อน ฟริทช์ — ตั้งแต่ 1 มกราคม 1935 ถึง 4 กุมภาพันธ์ 1938
 จอมพล วัลเทอร์ ฟ็อน เบราคิทช์ — ตั้งแต่ 4 กุมภาพันธ์ 1938 ถึง 19 ธันวาคม 1941
 ฟือเรอร์ อดอล์ฟ ฮิตเลอร์ — ตั้งแต่ 19 ธันวาคม 1941 ถึง 30 เมษายน 1945
 จอมพล แฟร์ดีนันท์ เชอร์เนอร์ — ตั้งแต่ 30 เมษายน 1945 ถึง 8 พฤษภาคม 1945

 เสนาธิการกองทัพบก 
รายนามเสนาธิการกองทัพบก  
 พลเอกทหารปืนใหญ่ ลูทวิช เบ็ค  — ตั้งแต่ 1 ตุลาคม 1933 ถึง 31 ตุลาคม 1938
 พลเอกอาวุโส ฟรันซ์ ฮัลเดอร์ — ตั้งแต่  31 ตุลาคม 1938 ถึง 24 กันยายน 1942
 พลเอกอาวุโส ควร์ท ไซทซ์เลอร์ — ตั้งแต่  24 กันยายน 1942 ถึง 10 กรกฎาคม 1944
 พลโท อาด็อล์ฟ ฮ็อยซิงเงอร์ — ตั้งแต่  10 กรกฎาคม 1944 ถึง 20 กรกฎาคม 1944 (รักษาการ)
 พลเอกอาวุโส ไฮนทซ์ กูเดรีอัน — ตั้งแต่  21 กรกฎาคม 1944 ถึง 28 มีนาคม 1945 (รักษาการ)
 พลเอกทหารราบ ฮันส์ เครพส์ — ตั้งแต่  29 มีนาคม ถึง 1 พฤษภาคม 1945 (รักษาการ)
 จอมพล วิลเฮล์ม ไคเทิล — ตั้งแต่  1 พฤษภาคม 1945 ถึง 13 พฤษภาคม 1945 (รักษาการ)
 พลเอกอาวุโส อัลเฟรท โยเดิล — ตั้งแต่  13 พฤษภาคม 1945 ถึง 23 พฤษภาคม 1945 (รักษาการ)

ดูเพิ่ม
 กองบัญชาการใหญ่แห่งแวร์มัคท์ (Oberkommando der Wehrmacht) - หน่วยบัญชาการของแวร์มัคท์ 
 กองบัญชาการใหญ่กองทัพอากาศเยอรมัน (Oberkommando der Luftwaffe)  - หน่วยบัญชาการของลุฟท์วัฟเฟอ 
 กองบัญชาการใหญ่กองทัพเรือเยอรมัน (Oberkommando der Marine)  - หน่วยบัญชาการของครีกซมารีเนอ
# หนองบัว
หนองบัว สามารถหมายถึง
 ตำบลหนองบัว หน้ารายการตำบลที่มีชื่อเดียวกันนี้ในเขตจังหวัดต่าง ๆ 
 เทศบาลตำบลหนองบัว หน้ารายการเทศบาลตำบลที่มีชื่อเดียวกันนี้ในเขตจังหวัดต่าง ๆ
 อำเภอหนองบัว จังหวัดนครสวรรค์
 อำเภอหนองบัวระเหว จังหวัดชัยภูมิ
 อำเภอหนองบัวแดง จังหวัดชัยภูมิ
 จังหวัดหนองบัวลำภู
 อำเภอเมืองหนองบัวลำภู จังหวัดหนองบัวลำภู
 วัดหนองบัว อำเภอเมืองสระบุรี จังหวัดสระบุรี
 สถานีรถไฟหนองบัว อำเภอเมือง จังหวัดสระบุรี
# เอมิเล โบลลาเอิร์ท
thumb
เอมิเล โบลลาเอิร์ท เกิดเมื่อวันที่ 13 พฤศจิกายน ค.ศ. 1890 ที่เมืองดุงคีร์ก และเสียชีวิตเมื่อวันที่ 18 พฤษภาคม ค.ศ. 1978 เป็นกรรมาธิการสูงแห่งอินโดจีน ระหว่างปี ค.ศ. 1947 จนถึง ค.ศ. 1948
# พิชา อุทรา
พิชา อุทรา (เกิดวันที่ 7 มกราคม พ.ศ. 2539) เป็นนักฟุตบอลชาวไทย ปัจจุบันเล่นตำแหน่งปีกให้กับเซอลาโงร์ ในมาเลเซียซูเปอร์ลีก และทีมชาติไทย

 เกียรติประวัติ 
 ทีมชาติ 
ไทย อายุไม่เกิน 23 ปี
 ซีเกมส์ link= เหรียญทอง (1); 2560

ไทย
 ฟุตบอลชิงแชมป์แห่งชาติอาเซียน: 2563

แหล่งข้อมูลอื่น
# นนท์ ม่วงงาม
นนท์ ม่วงงาม (เกิดวันที่ 20 เมษายน พ.ศ. 2540) เป็นนักฟุตบอลชาวไทย ปัจจุบันเล่นในตำแหน่งผู้รักษาประตู ให้กับลำพูน วอร์ริเออร์ ในไทยลีก

เกียรติประวัติ
สโมสร
เชียงราย ยูไนเต็ด
 ไทยเอฟเอคัพ (1): 2560

ทีมชาติ
ไทย อายุไม่เกิน 23 ปี
 ซีเกมส์ ไฟล์:Med 1.png เหรียญทอง (1); 2017
# ตัวต่อเลโก้ รวมพลังฮีโร่มาร์เวล
ตัวต่อเลโก้ รวมพลังฮีโร่มาร์เวล (อังกฤษ:LEGO Marvel Super Heroes: Maximum Overload, Marvel Super Heroes: Maximum Overload) เป็นละครแอนิเมชัน ที่กล่าวถึงเรื่องราวของซูเปอร์ฮีโร่ในทีมอเวนเจอร์สที่เป็นเลโก้ออกอากาศทางช่อง เน็ตฟลิกซ์ ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง แก๊งป่วน ก๊วนเลโก้

เนื่อเรื่อง
เป็นเรื่องราวของเหล่าฮีโร่ โดยมี แอสเซ็มเบิล, ไอรอน แมน, ธอร์, ไอรอนฟิสต์, กัปตันอเมริกา, นิค ฟิวรี่ย์, แบล็ควิโดว์, ฟาล์วคอน, วูล์ฟเวอร์รีน และเหล่าฮีโร่อีกมากมายที่จะมาปะทะกับ เวนอม ด็อคอ๊อค แมนดาริน และเดอะ เรดสกัลล์

นักแสดงนำ
ลอร์ร่า เบลเล่ย์ พากย์เป็น แบล็ค วีโดว
ดี เบรดเลย์ เบรกเกอร์ พากย์เป็น เวมอม, ชิเทารี
ทรอย เบกเกอร์ พากย์เป็น โลกิ
ดราร์ก เบลล์ พากย์เป็น สไปเดอร์แมน
สตีเว่น บลัม รับบท วูล์ฟเวอรีน
เกร๊ก ไคเปส์ รับบท ไอรอน ฟิสท์
เกรย์ เดอลิสเล่ รับบท เปปเปอร์ พอตต์ส
บาร์รี เดนเนน รับบท แมนดาริน
โรบิน อัตกิน ดาวน์ส รับบท อโบมิเนชั่น
ทอม เคนนี รับบท ด๊อกเคอร์ออคโตพุส
ชี แม๊คไบรด์ รับบท นิค ฟิวรี, เรดสกูลล์
โรเจอร์ เคร๊ก สมิธ รับบท กัปตันอเมริกา
เอเดรียน พาสดาร์ รับบท ไอรอน แมน
เฟรด ทาทาสเกียวเร รับบท ฮัลค์
ทราวิส วิลลิงแฮม รับบท ธอร์
# สนามกีฬาโซไฟ
สนามกีฬาโซไฟ  หรือ สนามกีฬาซิตีออฟแชมเปียนส์  เป็นสนามกีฬาที่ตั้งอยู่ในเมืองอินเกิลวูด รัฐแคลิฟอร์เนีย สหรัฐอเมริกา สร้างในพื้นที่เดิมของสนามแข่งรถอุทยานฮอลลีวูด สนามกีฬาโซไฟเป็นสนามเหย้าของทีมลอสแอนเจลิส ชาร์เจอส์ และลอสแอนเจลิส แรมส์ ในเนชันแนลฟุตบอลลีก นอกจากนี้ยังเป็นหนึ่งในสนามกีฬาหลักในโอลิมปิกฤดูร้อน 2028 อีกด้วย
# อันโตนีโอ รีโบดี
อันโตนีโอ รีโบดี, ไอ.ซี.  (16 มกราคม ค.ศ. 1923 – 10 ธันวาคม ค.ศ. 2017) เป็นเจ้าอาวาสชาวอิตาลีแห่งโรมันคาทอลิก

รีโบดี เกิดที่เมืองทริอุกิโอ ประเทศอิตาลี เป็นพระสงฆ์ตั้งแต่วันที่ 29 มิถุนายน ค.ศ. 1951 ได้รับการแต่งตั้งให้เป็นบาทหลวงที่วัดไดโนเคเซ แห่งเอเคอร์รา เมื่อวันที่ 25 มกราคม ค.ศ. 1978 และบวชเมื่อวันที่ 11 มีนาคม ค.ศ. 1978 รีโบดีลาออกจากเป็นบาทหลวงเมื่อวันที่ 7 ธันวาคม ค.ศ. 1999

 แหล่งข้อมูลอื่น 
 Catholic-Hierarchy
 Acerra Diocese
# ปีเตอร์ บอธ
ปีเตอร์ บอธ (ค.ศ. 1568 – 6 มีนาคม ค.ศ. 1615) เป็นข้าหลวงใหญ่แห่งหมู่เกาะอินเดียตะวันออกของเนเธอร์แลนด์ ตั้งแต่วันที่ 19 ธันวาคม ค.ศ. 1610 จนถึงวันที่ 6 พฤศจิกายน ค.ศ. 1614 

ภายหลังจากการสละตำแหน่ง เขาได้เดินทางกลับประเทศเนเธอร์แลนด์ พร้อมกับลูกเรือสี่ลำ สองลำแรกเกิดเรือล่มใกล้ประเทศมอริเชียส ซึ่งมีปีเตอร์ มอธอยู่ในเรือลำนั้นด้วย

 แหล่งข้อมูลอื่น 
 
 A short biography  in Dutch, and a picture
หมวดหมู่:บุคคลที่เกิดในปี พ.ศ. 2111
หมวดหมู่:บุคคลที่เสียชีวิตในปี พ.ศ. 2158
หมวดหมู่:เสียชีวิตจากการจมน้ำ
หมวดหมู่:ผู้สำเร็จราชการหมู่เกาะอินเดียตะวันออกของเนเธอร์แลนด์
หมวดหมู่:บุคคลจากอาเมอร์สโฟร์ต
# พรรคตุรกีรุ่งเรือง
พรรคตุรกีรุ่งเรือง (: ATP) เป็นพรรคการเมืองฝ่ายขวา  Oktay Öztürk ก่อตั้งขึ้นเมื่อวันที่ 27 พฤศจิกายน ค.ศ. 1998 พรรคนี้ได้คะแนนเสียง 0.29% จากการเลือกตั้งทั่วไปในประเทศตุรกี ค.ศ. 2007 ต่อมาในวันที่ 11 เมษายน ค.ศ. 2010 พรรคนี้ยุบรวมเข้ากับพรรคขบวนการชาตินิยม (Nationalist Movement Party)

 แหล่งข้อมูลอื่น
# ช็อง ฮง-ว็อน
ช็อง ฮง-ว็อน (เกิด 9 ตุลาคม ค.ศ. 1944) เป็นนายกรัฐมนตรีเกาหลีใต้ เริ่มดำรงตำแหน่งตั้งแต่วันที่ 26 กุมภาพันธ์ ค.ศ. 2013 จนถึงวันที่ 16 กุมภาพันธ์ ค.ศ. 2015 ช็อง ฮง-ว็อน จบการศึกษาระดับปริญญาตรี คณะนิติศาสตร์ มหาวิทยาลัย ซังคย็อนกวาน ภายหลังสอบผ่านเนติบัณฑิต เขาก็ทำงานเป็นอัยการ
# อับดุลลอฮ์ อันนะซูร
อับดุลลอฮ์ อันนะซูร (เกิด 20 มกราคม ค.ศ. 1939) เป็นนักเศรษฐศาสตร์และนายกรัฐมนตรีแห่งราชอาณาจักรจอร์แดน ตั้งแต่เดือนตุลาคม ค.ศ. 2012 จนถึง ค.ศ. 2016 

 ประวัติ 
อันนะซูรเกิดที่เมืองอัสซัลฏ์ ศึกษาปริญญาตรีสาขาสถิติศาสตร์ที่มหาวิทยาลัยอเมริกันแห่งเบรุต ปริญญาโทสาขาการจัดการที่มหาวิทยาลัยมิชิแกน และมีแผนที่จะศึกษาระดับปริญญาเอกที่มหาวิทยาลัยปารีส 1 ป็องเตอง-ซอร์บอน

 เครื่องราชอิสริยาภรณ์ 
 alt=|50x50px Istiqlal Medal
 alt=|50x50px Kawkab Medal of the First Order.
 เครื่องอิสริยาภรณ์เลฌียงดอเนอร์
# พรรคชินก้าวหน้า
พรรคชินก้าวหน้า (, CPP) เป็นพรรคการเมืองในประเทศพม่า ที่มีอุดมการณ์เพื่อชาวชิน และก้าวหน้านิยม

 ประวัติ 
พรรคชินก้าวหน้าก่อตั้งเมื่อวันที่ 24 มีนาคม ค.ศ. 2010Chin Progressive Party - CPP  Innpi ในการเลือกตั้งทั่วไปในประเทศพม่า ค.ศ. 2010 ได้ส่งผู้สมัครจำนวน 13 คน และได้เป็นสมาชิกสภาผู้แทนราษฎรพม่าจำนวน 4 คน และได้รับเป็นสมาชิกสภาแห่งรัฐชินจำนวน 5 คนChin Progressive Party (CPP)  Democratic Voice of Burma

พรรคชินก้าวหน้าแพ้การเลือกตั้งในรัฐและภูมิภาค จากการเลือกตั้งทั่วไปในประเทศพม่า ค.ศ. 2015
# พรรคประชาธิปไตยเสรีนิยม (ประเทศตุรกี)
พรรคเสรีประชาธิปไตย   เป็นพรรคที่มีอุดมการณ์เสรีนิยมคลาสสิก ในประเทศตุรกี ก่อตั้งเมื่อปี ค.ศ. 1994 ในชื่อพรรคเสรีนิยม โดย เบซิม ติบุค

 ผลการเลือกตั้ง 
การเลือกตั้งทั่วไป (ค.ศ.)คะแนนเสียงร้อยละที่นั่ง1999127,1740.41%0/550200289,1770.28%0/550200736,7170.10%0/550201115,5990.04%0/550มิถุนายน 201527,1670.06%0/550พฤศจิกายน 201526,8160.06%0/550

 แหล่งข้อมูลอื่น 
 Liberal Democratic Party  Official website
# การเลือกตั้งสภานิติบัญญัติในประเทศเวียดนาม ค.ศ. 1997
การเลือกตั้งสภานิติบัญญัติในประเทศเวียดนาม เกิดขึ้นเมื่อวันที่ 20 กรกฎาคม ค.ศ. 1997Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p331  ซึ่งแนวร่วมปิตุภูมิเวียดนามได้ที่นั่งในสภาจำนวน 447 จาก 450 ที่นั่ง หรือคิดเป็น 99.6%Nohlen et al., p337

 ผลการเลือกตั้ง 
พรรคคะแนน%ที่นั่งแนวร่วมปิตุภูมิเวียดนาม447อิสระ3งดออกเสียง307,868––รวมทั้งหมด43,493,624100450อ้างอิง: Nohlen et al.